# &amarok;'s hurtigstart-guide

Det skal være nemt at lytte til musik. For at hjælpe til med det sørger vi for en startguide som vises første gang &amarok; køres. For de som vil opdatere deres samling senere, eller ikke bruge guiden, findes denne hurtigstartsvejledning. Den hjælper dig med at få &amarok; i gang på nogle minutter.

## Opbygning af en samling

Skærmaftryk af samlings-browser

At opbygge din samling er et væsentligt skridt i brugen af alle &amarok;'s funktioner. Fra samlings-browseren klikkes på knappen Indstil mapper der findes i værktøjslinjen. Dernæst vil du vælge hvilke mapper du vil have skal være i din samling fra dialogen Indstil samling. Også herfra har du valget Skan mapper rekursivt, Overvåg mapper for ændringer og Importér spillelister der findes i samlingsmapperne. Efter at have valgt dine mapper, og afkrydset alle relevante afkrydsningsfelter, klikkes på o.k.-knappen. Efter den første skanning, er din samling opbygget og du kan gå videre til at lave en spilleliste.

## Lav en spilleliste

Skærmaftryk af spillelisten

At lave en spilleliste er lige så simpelt som at trække punkter fra samlings-browserens trævisning hen på spillelisten. For at gøre det nemmere at søge efter punkter, er der et tekstfelt til at filtrere din samling. Begynd blot på at skrive noget i tekstfeltet, så vil trævisningen ændres til kun at vise de relevante resultater. Når du er tilfreds med din spilleliste, kan du gemme de3n ved at klikke på knappen Gem spilleliste som der findes i spillelistemenuen.

Skærmaftryk af spillelistebrowseren

Hvis du har dine egne spillelister, kan du tilføje dem i spillelistebrowseren ved at klikke på knappen Tilføj og vælge tilvalget Spilleliste... i værktøjslinjen. Hvis dine samlingsmapper indeholder spillelisten, og du valgte at importere spillelister i samlingsindstillingen, findes dine spillelister allerede i trævisningen. At højreklikke på en spilleliste i trævisningen giver dig flere valg for hvordan spillelisten skal indlæses.

## Lytte til strømme

Radiostrømme i &amarok; afspilles ved at tilføje dem fra spillistebrowseren. &amarok; levereres med et udvalg af strømme der kan udnyttes af lytterne, meget lækre strømme. At dobbeltklikke på eller trække en indgang indlæser den i spillelisten, og når den er der kan den afspilles. For at tilføje egne strømme til spillelistebrowseren, klik på knappen Tilføj i værktøjslinjen og vælg Radiostrømme... blandt dropned-feltets alternativer. Efter at have tilføjet en egen strøm kan den også spilles efter den er indlæst i spillelisten.

## Afspilning af lyd-cd

Skærmaftryk af spillelistens menulinje

For at afspille en lyd-cd, vælges Handlinger Afspil lyd-CD i spillelistens menulinje. Filsøgeren vil så åbne og vise adskillige mapper og også de cd-spor der er i WAV-format. Træk WAV-filerne hen på spillelisten og klik på Spil-knappen.

Funktionen Afspil lyd-CD bruger audiocd:/ protokollen og er ikke kompatibel med alle de tilgængelige motorer.

## Brænd en lyd-cd

At brænde en lyd-cd i &amarok; er nemt tyakket være integrationen i K3B. For at brænde et album, åbnes først samlings-browseren. Dernæst, ved at ekspandere en artists indgang i trævisningen, højreklikkes på det album du ønsker at brænde. En popop-menu åbnes, klik på Brænd dette album, så vil en dialog komme frem der beder dig vælge en tilstand for at brænde. Fra dialogen klikkes på knappen Lyd-tilstand, så vil K3B blive åbnet og være parat til at brænde albummet.

Brændefunktionaliteten er også tilstede i spillelisten. Højreklik blot på et punkt i spillelisten og følg Brænd-menuen for flere cd'er og brændetilvalg.